Jedne z najwjetšich twarskich předewzaćow we Wojerecach je saněrować a přetwarić bywši Zusowy gymnazij. Za to je tamniša měšćanska rada wčera prěnje nadawki přepodała.
Wojerecy (AK/SN). Pod pomnikoškitom stejacy bywši Konrada Zusowy gymnazij w měsće nad Čornym Halštrowom ma so dale wužiwać. Tam ma nowa centralna wyša šula z trěbnymi pódlanskimi twarjenjemi nastać. Za prěni twarski wotrězk, wopřijacy energetiske saněrowanje, je Wojerowska měšćanska rada na swojim wčerawšim posedźenju prěnje nadawki přepodała. W jednotliwym dyrbja stare drjewjane wokna wutwarić a wotwozyć a nowe wokna zatwarić. Dale ma so dohromady 500 metrow woknowych wobkromow zatwarić. Připrawić chcedźa tohorunja škit před słóncom. Nadawk we wobjimje 457 000 eurow dósta předewzaće z Noweje Łuki.
szl_Latn szl_Latn